更多
2023-01-21 916 瀏覽
由於佢係我工作地點附近,未開分店前,已經成日幫襯佢!以新派素食嚟講,佢多款式又款款都做得咁出色!我呢個「芫茜控」次次忍唔住都再叫返呢個 #香蒜芫茜意大利粉佢呢度食物嘅份量係同男士嚟食都會叫飽,芫茜份量絕對滿足到各位芫茜控嘅人,少少蒜味同有蓮藕、粟米荀同蕃茄乾,但最出都係芫茜味!食完會打破你覺得食素唔夠飽同唔夠味、好清淡嘅諗法!另一款 #日式咖喱豬扒意大利飯大大碟之餘,而家嘅新豬肉整嘅吉列豬扒真係同食豬扒好似,咖喱汁夠creamy ,唔太辣,配意大利飯又幾好食!配菜都多,賣相打卡都唔失禮!兩款都好想再食,但又下次想食其他款!